Luettelo Linux-jakeluista
Yleisimpiä jakeluita

| Nimi | Kuvaus |
| --- | --- |
Arch Linux   http://www.archlinux.org: Yleiskäyttöinen jakelu, jonka keskeisiä kehitysperiaatteita ovat yksinkertaisuus (KISS-periaate), laadukas koodi, käyttäjäkeskeisyys ja avoimuus.
Ark Linux   http://www.arklinux.org: Helppokäyttöisyyteen tähtäävä, aloittelijoille suunnattu työpöytäympäristö.
CentOS   http://www.centos.org: Ilmainen Red Hat Enterprise Linux:iin pohjautuva yritystason jakelu tahoille, jotka eivät tarvitse kaupallisen jakelun tasoista tukea.
Damn Small Linux   http://www.damnsmalllinux.org: Debian-pohjainen pienoisjakelu: työpöytäympäristö, joka sopii mini-CD:lle, ja jolle laitteistoksi riittää 486DX 16 Mt:n muistilla.
Debian GNU/Linux   http://www.debian.org: Ohjelmistovapauteen ja kehitystyön avoimuuteen sitoutunut yhteisön tuottama jakelu, jolla laaja laitteistotuki ja luotettava ohjelmapakettijärjestelmä.
Elive   http://www.elivecd.org: Debian-pohjainen kaupallinen jakelu, joka pyrkii tekemään vanhoistakin laitteista tehokkaita, näyttävällä käyttöliittymällä varustettuja työasemia.
Fedora Linux   https://fedoralinux.org (Arkistoitu – Internet Archive): Yhteisön ylläpitämä Red Hatin sponsoroima jakelu, joka on perustettu Red Hat Linuxin lopettamisen jälkeen.
GeeXboX   http://www.geexbox.org (Arkistoitu – Internet Archive): Kaikki keskeisimmät multimediasovellukset sisältävä kevyt HTPC-käyttöjärjestelmä, joka toimii x86:n lisäksi myös PowerPC- ja ARM-laitteissa.
Gentoo Linux   http://www.gentoo.org: Vahvan optimoitavuutensa ja räätälöitävyytensä ansiosta "metajakeluna" itseään markkinoiva jakelu.
gNewSense   http://www.gnewsense.org: Debianiin pohjautuva jakelu, josta poistetaan ohjelmistot, jotka eivät ole vapaita, ja lisäksi kaikki kehotukset asentaa ei-vapaita ohjelmistoja.
Inspur K-UX   http://en.inspur.com (Arkistoitu – Internet Archive): Red Hat Enterprise Linux -pohjainen jakelu, joka on The Open Groupin virallisesti sertifioima UNIX
Joli OS   http://www.jolicloud.com: Ent. Jolicloud. Ubuntuun pohjautuva, minikannettaville räätälöity pilvipalveluita hyödyntävä jakelu, jossa sosiaalinen media on keskeisessä osassa.
K12LTSP   http://k12linux.org: Fedoraan pohjautuva Linux Terminal Server Project -jakelu.
Kali Linux   http://www.kali.org: Debianiin pohjautuva tekniseen rikostutkintaan ja penetraatiotestaamiseen suunniteltu jakelu.
Kanotix   http://kanotix.com: Knoppixin vajavuuksia paikkaamaan syntynyt Debian-pohjainen jakelu, joka tekijänsä mukaan tukee useampia laitteita kuin mikään muu käyttöjärjestelmä.
Knoppix   http://www.knoppix.org: Yksi ensimmäisistä Live-CD-jakeluista; suunniteltu käynnistymään irtomedialta (esim. CD, USB-muisti).
Kororaa   http://kororaa.org: Fedora-pohjainen jakelu, joka pyrkii olemaan helppokäyttöinen aloittelijoille, mutta silti hyödyllinen myös asiantuntijoille.
Kubuntu   http://www.kubuntu.org: Alkujaan Canonicalin tukema, sittemmin Blue Systemsille siirretty Ubuntu-pohjainen jakelu, jossa Ubuntun oletustyöpöytäympäristö on korvattu KDE:llä.
Linux Mint   http://linuxmint.com: Ubuntu-pohjainen jakelu, jonka tavoitteena on nykyaikainen, helppokäyttöinen mutta tehokas käyttöjärjestelmä.
Mageia   https://www.mageia.org: Mandrivasta v. 2010 haarautunut ranskalainen jakelupaketti, saatavana myös suomenkielisenä.
MEPIS   http://www.mepis.org: Debianiin ja Ubuntuun pohjautuva, KDE-työpöytäympäristöllä varustettu jakelu, jonka päätavoitteita ovat vakaus ja helppokäyttöisyys.
Nova GNU/Linux   http://www.nova.cu: Havannan UCI:ssa kehitettävä Ubuntu-pohjainen jakelu, jota Kuuban valtio tukee osana hanketta siirtää valtion tietokoneet Linuxiin.
OpenSUSE   http://www.opensuse.org: OpenSUSE-projektin pyrkimyksenä on edistää Linuxin käyttöä kaikkialla. Projektin tuottaman OpenSUSE-jakelun tavoitteena on helppokäyttöisin ja laajimmin käytetty Linux-jakelu. SUSE Linux Enterprise pohjautuu OpenSUSE-jakeluun.
Parabola GNU/Linux-libre   https://parabolagnulinux.org: Arch Linuxiin perustuva jakelu, jonka tavoitteita ovat täydellinen ohjelmistovapaus ja yksinkertaiset hallintatyökalut, joilla käyttäjälle taataan täysi ylläpitovalta. Tukee x86- ja AMD64-käskykantojen lisäksi 64-bittisiä MIPS-suorittimia.
PCLinuxOS   http://pclinuxos.com: Mandriva-pohjainen, työpöytäkäyttöön keskittyvä jakelu.
Puppy Linux   http://www.puppylinux.org: Pienikokoinen jakelu, jonka tavoitteita ovat mm. helppo asennettavuus irtomedialle, "äärimmäinen" ystävällisyys Linux-aloittelijoille ja nopea käynnistyminen.
Red Hat Linux: Red Hatin tuottama jakelu, jonka puitteissa RPM Package Manager luotiin. Kehitys lakkautettiin 2003 ja sen seuraaja on Fedora Linux.
Red Hat Enterprise Linux   https://redhat.com/rhel: Red Hatin tuottama ja markkinoima, kaupallisella tuella varustettu jakelu yrityskäyttöön. Perustuu Fedora Linuxiin.
Rocky Linux   https://rockylinux.org: Yhteisön ylläpitämä Red Hat Enterprise Linux -yhteensopiva jakelu.
Slackware   http://slackware.com: Slackware on yhä kehitettävistä Linux-jakeluista vanhin. Sen keskeisin tavoite on Unixmaisuus, johon pyritään toisen keskeisen tavoitteen, pelkistettyyden avulla: Slackwaressa keskeisistä standardeista poiketaan jakelun omilla ratkaisulla mahdollisimman vähän.
SUSE Linux Enterprise Desktop/Server   http://www.suse.com: OpenSUSE-pohjainen jakelu yrityskäyttöön. Ainoa VMwaren, Microsoftin ja SAP:n suosittelema Linux-jakelu.
Tukaani   http://tukaani.org: Pääosin suomalaisvoimin 2005–2007 kehitetty Slackware-pohjainen jakelu, jonka puitteissa luotiin muihin jakeluihin sittemmin omaksuttu XZ Utils.
Ubuntu   http://www.ubuntu.com: Canonicalin tuottaman Ubuntun lähtökohta vuonna 2004 oli palvelimilla tuolloin jo vakiintuneen Linuxin tuominen helppokäyttöisyyden avulla myös työpöydille. Vuonna 2012 tämä Debian-pohjainen "Linux ihmisille" oli työpöytäympäristönä eniten käytetty Linux-jakelu..
Yellow Dog Enterprise Linux   http://www.ydl.net: RHEL-pohjainen, vuodesta 1999 kehitetty jakelu erityisesti supertietokonekäyttöön.